
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 995 


30 Δεκεμβρίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδέκτη για τη διάθεση των αποβλήτων 
του ιχθυογεννητικού σταθμού της Εταιρείας ΕΥΡΙΑ- 
ΛΟΣ Ε.Π.Ε. εκπροσωπουμένης από τους Γεώργιο 
Τολιά και Γεώργιο θεοδώρου κατοίκους Μενιδίου 

Βάλτου Ν. Αιτωλ/νίας. 1 

Μεταβίβαση κυριότητας κοινοχρήστων εκτάσεων στο 
Νομικό Πρόσωπο του Δήμου Βέροιας Ν.Ημαθίας. 2 
Σύσταση ίδιου Νομικού Προσώπου στο Δήμο Παλαμά 
Ν. Καρδίτσας με την επωνυμία «Σχολική Επιτροπή 
Τεχνικού - Επαγγελματικού Λυκείου Παλαμά». ... 3 
Τροποποίηση συστατικής πράξης του «ΠΝΕΥΜΑΤΙ¬ 
ΚΟΥ ΚΕΝΤΡΟΥ ΔΗΜΟΥ ΣΗΤΕΙΑΣ» Ν. Λασιθίου. 4 
Τροποποίηση της 47955/15.7.86 απόφασης του 
Υπουργού Εσωτερικών όπως διαμορφώθηκε μετα¬ 
γενέστερα περί συστάσεως Δημοτικής τουριστικής 
Επιχείρησης στο Δήμο Βόλου Νομού Μαγνησίας. 5 
Συγκρότηση πρωτοβάθμιας επιτροπής ελέγχου επιχει¬ 
ρήσεων σταυλισμού ζώων και επεξεργασίας ζωικών 


προϊόντων στο Ν. Χαλκιδικής. 6 

Συγκρότηση δευτεροβάθμιας επιτροπής ελέγχου επι¬ 
χειρήσεων σταυλισμού ζώων και επεξεργασίας ζωι¬ 
κών προϊόντων στο Ν. Χαλκιδικής. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΜ441 (1) 

Καθορισμός αποδέκτη για τη διάθεση των αποβλήτων του 
ιχθυογεννητικού σταθμού της Εταιρείας ΕΥΡΙΑΛΟΣ 
Ε.Π.Ε. εκπροσωπουμένης από τους Γεώργιο Τολιά και 
Γεώργιο θεοδώρου κατοίκους Μενιδίου Βάλτου Ν. Αι- 
τωλ/νίας. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής απο¬ 
κέντρωσης». 

2. Την αριθ. Ε1 β/221 /65 Υγεινομική Διάταξη όπως τρο¬ 
ποποιήθηκε και συμπληρώθηκε αργότερα. 

3. Την αριθ. ΥΜ/794/21.2.1990 Εγκύκλιο Υπουργείου 
Υγείας, Πρόνοιας και Κοινωνικών Ασφαλίσεων. 

4. Την αριθ. 215948/21.7.90 Εγκ. Υπουργείου Γεωρ¬ 
γίας. 


5. Την από 19.10.94 αίτηση της Εταιρείας ΕΥΡΙΑΛΟΣ 
Ε.Π.Ε. 

6. Το από 29.11.94 πρακτικό της αρμόδιας επιτροπής, 
αποφασίζουμε: 

Καθορίζουμε σαν φυσικό αποδέκτη των αποβλήτων του. 
Ιχθυογεννητικού Σταθμού της Εταιρείας ΕΥΡΙΑΛΟΣ 
Ε.Π.Ε. τον όρμο ΤΟΛΙΑ του Αμβρακικού κόλπου που βρί¬ 
σκεται στην περιφέρεια της Κοινότητας Μενιδίου Βάλτου. 

Η διάθεση των αποβλήτων θα γίνεται ύστερα από επε¬ 
ξεργασία που προβλέπεται στην υποβηθείσα από την 
Εταιρεία μελέτη διάθεσης αποβλήτων. 

Το τελικόν προϊόν που θα διατίθεται στον αποδέκτη θα 
έχει τις πιό κάτω μέγιστες τιμές στις οριζόμενες παραμέ¬ 
τρους. 

Α. 'Ανευ ευκρινώς ορατών, επιπλεόντων ή καθιζανό- 
ντων στερεών ή εναποθέσεως υλίος, προερχομένης εκ 
λυμάτων ή αποβλήτων. 

Β. Διαλελυμένο οξυγόνο τουλάχιστον 5-7 Μ13/Ι-. 

Γ. 'Ανευ τοξικών ή επιβλαβών εν γένει, ελαιωδών κε- 
χρωσμένων ή άλλων αποβλήτων δυναμένων μεμονομένων 
ή σε συνδιασμό να καταστήσουν τα νερά ακατάλληλα για 
τις προβλεπόμενες χρήσεις ή την επιβίωση των ψαριών. 
(Νερά δια πάσαν χρήση πλην αλιείας εδωδίμων οστρακο¬ 
δέρμων, κολύμβησης και αλιείας εν γένει). 

ΠΑΡΑΜΕΤΡΟΙ ΑΝΩΤΑΤΑ ΕΠΙΤΡΕΠΟΜΕΝΑ ΟΡΙΑ 

1. ΡΗ: 7-8,5 

2. θερμοκρασία: < 30 

3. Διαλελυμένο οξυγόνο: 5-7 ΜΟ/Ι.. 

4. Διαφάνεια Μ : > 2 

5. Χρώμα: Να μην έχει σημαντική αλλοίωση. 

6. Οσμές: ’Ανευ δυσαρέστου οσμής. 

7. Χονδρά στερεά: 'Ανευ. 

8. Αφροί: 'Ανευ. 

9. Πετρελαϊκοί υδρογονάνθρακες: 'Ανευ. 

10. Τοξικές ουσίες: Σε συγκέντρωση που να μην μπο¬ 
ρούν μεμονομένα ή σε συνδυασμό να κάνουν τα νερά του 
αποδέκτη ακατάλληλα για τις προβλεπόμενες χρήσεις. 

11. θα τηρούνται όλοι οι όροι και οι προϋποθέσεις που 
αναφέρονται στη μελέτη διάθεσης λυμάτων που μας υπο¬ 
βλήθηκε και οι όροι που θα υποδειχθούν με την προσορινή 
άδεια διάθεσης λυμάτων που θα χορηγηθεί. 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφιλοχία, 16 Δεκεμβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

Αριθ. 694 (2) 

Μεταβίβαση κυριότητας κοινοχρήστων εκτάσεων στο Νο¬ 
μικό Πρόσωπο του Δήμου Βέροιας Ν.Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη τις διατάξεις των: 
α) Ν. 3200/55 «Περί διοικητικής αποκέντρωσης» όπως 
τροποποιήθηκε και συμπλήρωθηκε αργότερα. 

β) 'Αρθρ. 15 παράγρ. 1 του Ν.Δ. 216/75 «Περί διαχειρί- 
σεως και βελτιώσεως των Βοσκοτόπων», 
γ) Άρθρ. 164 και 197 του Αγροτικού Κώδικα. 

2. Τα κτηματολογικά στοιχεία της Οριστικής Διανομής 
εγροκτήματος Βέροιας έτους 1931 της Σ.Δ. έτους 1954, 
της Οριστικής Διανομής Προμηθεύς έτους 1976, της Ορι¬ 
στικής Διανομής Ρωσ/γων έτους 1956 και της Σ.Δ. έτους 
1980, της Οριστικής Διανομής Συν/σμού Λαζοχωρίου 
έτους 1968, της Οριστικής διανομής Συν/σμού Ταγαρο- 
χωρίου έτους 1968, της Συμπληρωματικής Διανομής αγρ/ 
τος έτους 1967-68, της Οριστικής διανομής Συνοικισμού 
Μέσης έτους 1980 και της Σ.Δ. αγρ/τος έτους 1983. 

3. Το αριθ. 12517/12.8.1993 έγγραφο του Δήμού Βέ¬ 
ροιας και το αριθ. 2020πε'/11.1.1994 έγγραφο του Γρα¬ 
φείου Τοπογραφικής Βέροιας, αποφασίζουμε: 

Μεταβιβάζουμε κατά πλήρες δικαίωμα κυριότητας στο 
Νομικό Πρόσωπο του Δήμου Βέροιας τις παρακάτω κοινό¬ 
χρηστες εκτάσεις δρόμους διανομών που προέκυψαν 
κατά την διανομή των κατωτέρω αγρ/των και συνοικισμών, 
ήτοι: 

1. Της Οριστικής Διανομής αγρ/τος Βέροιας έτους 
1931. 

τεμάχιο 767 έκταση 3.437 τ.μ., δρόμος 
τεμάχιο 1476α έκταση 29.411 τ.μ., δρόμος 
τεμάχιο 2319 έκταση 18.312 τ.μ., δρόμος 
τεμάχιο 2893 έκταση 3.500 τ.μ., δρόμος 
τεμάχιο 2899 έκταση 3.000 τ.μ., δρόμος 

2. Της συμπληρωματικής Διανομής αργ/τος Βέροιας 
έτους 1954: 

τεμάχιο 2931 έκταση 38.650 τ.μ., δρόμος 
τεμάχιο 2955 έκταση 8.850 τ.μ., δρόμος 
τεμάχιο 2999 έκταση 6.812 τ.μ., δρόμος 
τεμάχιο - έκταση 28.410 τ.μ., δρόμος 

3. Της Οριστικής Διανομής Συνοικισμού Προμηθεύς 
έτους 1976 

έκταση 7.616 τ.μ. δρόμοι διανομής. 

4. Της Οριστικής Διανομής Ρωσ/γων έτους 1956 
έκταση 39.344 τ.μ. δρόμοι διανομής 

5. Της Συμπληρωματικής Διανομής Ρωσ/γων έτους 
1980 

έκταση 22.719 τ.μ. δρόμοι και αποτμήσεις. 

6. Της Οριστικής Διανομής Συνοικισμού Λαζοχωρίου 
έτους 1968 

έκταση 33.568 τ.μ. δρόμοι διανομής. 

7. Της Οριστικής Διανομής Συνοικισμού Ταγαροχωρίου 
έτους 1968 

έκταση 26.289 τ.μ. δρόμοι διανομής. 

8. Της Συμπληρωματικής Διανομής αγρ/τος Ταγαροχω- 
ρίου έτους 1968 


έκταση 339 τ.μ. δρόμοι διανομής. 

9. Της Συμπληρωματικής Διανομής αγρ/τος Ταγαροχω- 
ρίου έτους 1967-68 

έκταση 6817 τ.μ. δρόμοι διανομής. 

10. Της Οριστικής Διανομής Συνοικισμού Μέσης έτους 
1980 

έκταση 81672 τ.μ. δρόμοι και αποτμήσεις. 

11. Της Συμπληρωματικής Διανομής αγρ/τος έτους 
1983 

τεμάχια 687 τ.μ. δρόμοι, έκταση 500 τ.μ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βέροια, 12 Δεκεμβρίου 1994 

Ο Νομάρχης 
ΕΚΤΩΡΑΣ ΝΑΣΙΩΚΑΣ 

-♦- 

Αριθ. Β.26158 (3) 

Σύσταση ίδιου Νομικού Προσώπου στο Δήμο Παλαμά Ν. 
Καρδίτσας με την επωνυμία «Σχολική Επιτροπή Τεχνι¬ 
κού - Επαγγελματικού Λυκείου Παλαμά». 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη τις διατάξεις: 
α) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89). 

β) Τις διατάξεις του άρθρου 5 του Ν. 1894/90 (ΦΕΚ 
110/τ.Α'/27.8.90) «Για την ακαδημία Αθηνών και άλλες 
εκπαιδευτικές διατάξεις» με τις οποίες συνιστώνται δημο¬ 
τικά και κοινοτικά νομικά πρόσωπα με την επωνυμία «Σχο¬ 
λικές Επιτροπές» διεπόμενα από τις διατάξεις του Π Δ 
323/89. 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθ. 217/94 απόφαση του Δημοτικού Συμβου¬ 
λίου Παλαμά με την οποία αποφασίζεται η σύσταση ίδιου 
Νομικού Προσώπου με την επωνυμία «Σχολική επιτροπή 
Τεχνικού - Επαγγελματικού Λυκείου Παλαμά», αποφασί¬ 
ζουμε: 

1. Συστήνουμε ίδιο Νομικό Πρόσωπο με την επωνυμία 
«Σχολική επιτροπή Τεχνικού - Επαγγελματικού Λύκειο 
Παλαμά» στο Δήμο Παλαμά. 

2. Σκοποί του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηριακών εγκαταστάσεων. 

- Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναια απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από επταμελές (7) 
διοικητικό συμβούλιο αποτελούμενο από τους εξής: 

α) Ενα (1) Δημοτικό Σύμβουλο που θα ορίζεται με από¬ 
φαση του Δημοτικού Συμβουλίου ως Πρόεδρο του Νομι- 

κού Προσώπου. 

β) Δύο (2) Δημοτικούς Συμβούλους που θα ορίζονται με 
απόφαση του Δη μ. Συμβουλίου. 

γ) Τον εκάστοτε Δ/ντή του Τεχνικού - Επαγγελματικού 
Λυκείου. 

δ) Έναν (1) δημότη γονέα μαθητή που θα ορίζεται με 
απόφαση του Δημ. Συμβουλίου. 

ε) Ένα (1) εκπρόσωπο του συλλόγου γονέων και κηδε¬ 
μόνων του Τ.Ε.Λ. 

στ) Ένα (1) εκπρόσωπο των μαθητικών κοινοτήτων. 

4. Η θητεία του Πρώτου Διοικητικού Συμβουλίου του νο¬ 
μικού προσώπου λήγει με τη λήξη της παρούσας Δημοτι¬ 
κής Περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δημοτικό Συμβούλιο εκλέγει από τα μέη του τον 
αντιπρόεδρο και τον γραμματέα. 

5. Πόροι του Νομικού Προσώπου είναι: 

- Η ετήσια επιχορήγηση του Δήμου. 

- Η ετήσια επιχορήγηση του Κράτους. 

- Κάθε είδος εισφορές, δωρεές, κληρονομιές, κληρο¬ 
δοσίες. 

- Εισπράξεις από το αντίτιμο των παρεχομένων πραγμά¬ 
των ή υπηρεσιών. 

- Πρόσοδοι από την περιουσία του. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και πάσης αρχής από τον πρόεδρο και τούτου 
απούντος ή κωλυομένου από τον αντιπρόεδρο. 

7. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 20 Δεκεμβρίου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. 14278 (4) 

Τροποποίηση συστατικής πράξης του «ΠΝΕΥΜΑΤΙΚΟΥ 
ΚΕΝΤΡΟΥ ΔΗΜΟΥ ΣΗΤΕΙΑΣ» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.) όπως τροποποιήθηκε με αυτές του άρθρου 11 
του Ν. 2130/93 «Τροποποίηση και συμπλήρωση διατά¬ 
ξεων της περιφερειακής διοίκησης του κώδικα της Ελλη¬ 
νικής Ιθαγένειας, του δημοτικού και κοιν/κού κώδικα της 
Ελληνικής Ιθαγένειας, του δημοτικού και κοιν/κού Κώδικα 
των διατάξεων για τις προσόδους των Ο.Τ.Α. και άλλες 
διατάξεις». 

2. Την αριθ. 9016/22.7.1986 απόφασή μας περί συ- 
στάσεως στο Δήμο Σητείας ίδιου Νομικού Προσώπου με 
το όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΗΤΕΙΑΣ», 
όπως τροποποιήθηκε μεταγενέστερα. 

3. Την αριθ. 294/1994 απόφαση του Δημοτικού Συμ¬ 
βουλίου Σητείας αναφορικά με την τροποποίηση της συ¬ 
στατικής πράξης του «ΠΝΕΥΜΑΤΙΚΟΥ ΚΕΝΤΡΟΥ ΔΗ¬ 
ΜΟΥ ΣΗΤΕΙΑΣ» ως προς την σύνθεση του διοικητικού του 
συμβουλίου, αποφασίζουμε: 

Τροποποιούμε την αριθ. 9016/22.7.94 απόφασή μας 
με την οποία συστήθηκε στο Δήμο Σητείας ίδιο Νομικό 
Πρόσωπο με το όνομα «ΠΝΕΥΜΑΤΙΚΟ ΚΕΝΤΡΟ ΔΗΜΟΥ 


ΣΗΤΕΙΑΣ» όπως τροποποιήθηκε με την αριθ. 1700/ 
5.3.1993 όμοια δική μας όπως παρακάτω: 

Το Νομικό Πρόσωπο διοικείται από επταμελές (7 μελές) 
διοικητικό συμβούλιο που αποτελείται από τους: 

Δήμαρχο ή Αντιδήμαρχο ή Δημοτικό Σύμβουλο ή Δημότη 
που ορίζεται από το Δήμαρχο ως Πρόεδρο. 

Εξι (6) μέλη εκ των οποίων δύο (2) τουλάχιστον είναι 
δημοτικοί σύμβουλοι και οι υπόλοιποι δημότες οι οποίοι 
έχουν σχέση με τις δραστηριότητες του Νομικού Προσώ¬ 
που. 

Κατά τα λοιπά ισχύει η αριθ. 9016/22.7.1994 απόφασή 
μας όπως τροποποιήθηκε μεταγενέστερα. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Πνευματικού 
Κέντρου του Δήμου Σητείας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγιος Νικόλαος, 28 Νοεμβρίου 1994 

Ο Νομάρχης 
ΓΙΩΡΓΟΣ ΒΑΣΙΛΕΙΟΥ 

-♦- 

Αριθ. ΕΣ. 25673 (5) 

Τροποποίηση της 47955/15.7.86 απόφασης του Υπουρ¬ 
γού Εσωτερικών όπως διαμορφώθηκε μεταγενέστερα 
περί συστάσεως Δημοτικής τουριστικής Επιχείρησης 
στο Δήμο Βόλου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του άρθρου 260 του Π.Δ. 323/89 «Δημοτικός και 
Κοινοτικός Κώδικας». 

β) Του Π.Δ. 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

γ) Του άρθρου 29 του Ν. 1558/85 «Κυβέρνηση και Κυ¬ 
βερνητικά όργανα». 

2. Την 47955/15.7.1986 (ΦΕΚ 667/τ.Β'/86) απόφαση 
του Υπουργού Εσωτερικών με την οποία συστήθηκε η Δη¬ 
μοτική Τουριστική Επιχείρηση Βόλου, όπως αυτή τροπο¬ 
ποιήθηκε περαιτέρω. 

3. Την 377/16.11.94 απόφαση του Δημοτικού Συμβου¬ 
λίου Βόλου, αποφασίζουμε: 

Τροποποιούμε την παράγραφο 7 της αριθ. 49955/ 
15.7.86 απόφασης του Υπουργού Εσωτερικών όπως αυτή 
διαμορφώθηκε μεταγενέστερα ως εξής: 

«Ο Δήμος Βόλου διαθέτει στην Επιχείρηση χρηματικό 
ποσό 494.000.000 δρχ. ως αρχικό κεφάλαιό της». 

Κατά τα λοιπά ισχύουν οι προηγούμενες για το θέμα 
αυτό αποφάσεις του Υπουργού Εσωτερικών και Νο¬ 
μάρχη. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Βόλου ύψους 9.000.000 
δρχ. για το οικ. έτος 1994 και θα καλυφθεί από τον Κ.Α. 
212.91 δ' του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Δεκεμβρίου 1994 

Ο Νομάρχης 
ΑΡΙΣΤ. ΟΥΖΟΥΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. οικ. 177912 (6) 

Συγκρότηση πρωτοβάθμιας επιτροπής ελέγχου επιχειρή¬ 
σεων σταυλισμού ζώων και επεξεργασίας ζωικών προ¬ 
ϊόντων στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τον Α.Ν. 2520/40 «περί Υγειονομικών Διατάξεων». 

2. Το Ν. 3200/55 «περί διοικητικής αποκέντρωσης». 

3. Το Ν. 1579/85 «Ρυθμίσεις για την εφαρμογή και ανά¬ 
πτυξη του Ε.Σ.Υ. και άλλες διατάξεις». 

4. Την 102223/12.8.91 απόφασή μας, σχετική με το 
θέμα. 

5. Την ανάγκη συγκρότησης νέας επιτροπής, λόγω αλ¬ 
λαγής προσώπων που συμμετέχουν, αποφασίζουμε: 

Συγκροτούμε πρωτοβάθμια επιτροπή ελέγχου επιχειρή¬ 
σεων σταυλισμού ζώων και επεξεργασίας ζωικών προϊό¬ 
ντων, που αποτελείται από τους: 

α) Παπαγεωργίου Βαρσάμη, Ιατρό Υγειονολόγο της Δ/ 
νσης Υγείας Πρόνοιας, με αναπληρωτές τη Μπλέτσα Αλε¬ 
ξάνδρα και τον Τίγκα Ιάκωβο, επόπτες Δημόσιας Υγείας 
της ίδιας Υπηρεσίας. 

β) Κουμή Ανδρέα, Κτηνίατρο της Δ/νσης Κτηνιατρικής, 
με αναπληρώτρια τη Νακούδη Νεραντζιά, κτηνίατρο της 
ίδιας Υπηρεσίας. 

γ) Ξενουδάκη Ελευθέριο, γεωπόνο της Δ/νσης Γεωρ- 
γίας, με αναπληρωτή τον Ρανταβέλλα Δημήτριο, γεωπόνο 
της ίδιας Υπηρεσίας. 

δ) Πεύκο Γεώργιο, περιβαντολόγο του τμήματος Πολε¬ 
οδομίας, με αναπληρωτή τον Παπακωνσταντίνου Κων/νο, 
πολιτικό μηχανικό της ίδιας Υπηρεσίας. 

ε) Έναν αξιωματικό ή υπαξιωματικό της Οικείας Αστυ¬ 
νομικής Αρχής. 

στ) Ένα δημοτικό ή Κοινοτικό σύμβουλο της περιοχής 
που θα ιδρυθεί και θα λειτουργήσει η επιχείριση. 

ζ) Έναν εκπρόσωπο του αγροτικού συνεταιρισμού της 
περιοχής που θα ιδρυθεί και θα λειτουργήσει η επιχεί¬ 
ρηση. 

Πρόεδρος της Επιτροπής ορίζεται ο Παπαγεωργίου 
Βαρσάμης, Ιατρός Υγειονολόγος και σε περίπτωση απου¬ 
σίας του, ο ανώτερος σε βαθμό υπάλληλος ΠΕ κατηγο¬ 
ρίας, που συμμετέχει. 

Γραμματέας της Επιτροπής ορίζεται ο επόπτης Δημ. 
Υγείας της Δ/νσης Υγείας, Πρόνοιας, που είναι αρμόδιος 
για την περιοχή που θα ιδρυθεί και θα λειτουργήσει η επι¬ 
χείρηση. 

Έργο της Επιτροπής είναι ο έλεγχος και η γνωμοδότηση 
σε θέματα σταυλισμού και ίδρυσης και λειτουργίας κτηνο- 
τροφικών ή πτηνοτροφικών επιχειρήσεων ή επιχειρήσεων 
επεξεργασίας ζωικών προϊόντων, σύμφωνα με τις διατά¬ 
ξεις του Α.Ν. 2520/1940 και τις υγειονομικές διατάξεις, 
που θα ισχύουν κάθε φορά. 

Η Επιτροπή για κάθε γνωμοδότησή της συντάσσει πρα¬ 
κτικό, το οποίο υποβάλει στη Δ/νση Υγείας Πρόνοιας της 
Νομαρχίας. 

Κάθε προγενέστερη αποφάση για το θέμα αυτό καταρ- 
γείται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 1 Δεκεμβρίου 1994 
Ο Νομάρχης 
ΘΕΟΔ. ΚΑΚΚΑΒΑΣ 

-♦- 

Αριθ. οικ. 177913 (7) 

Συγκρότηση δευτεροβάθμιας επιτροπής ελέγχου επιχει¬ 
ρήσεων σταυλισμού ζώων και επεξεργασίας ζωικών 
προϊόντων στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τον Α.Ν. 2520/40 «περί Υγειονομικών Διατάξεων». 

2. Το Ν. 3200/55 «περί διοικητικής αποκέντρωσης». 

3. Το Ν. 1579/85 «Ρυθμίσεις για την εφαρμογή και ανά¬ 
πτυξη του Ε.Σ.Υ. και άλλες διατάξεις». 

4. Την 102223/12.8.91 απόφασή μας, σχετική με το 
θέμα. 

5. Την ανάγκη συγκρότησης νέας επιτροπής, λόγω αλ¬ 
λαγής προσώπων που συμμετέχουν, αποφασίζουμε: 

Συγκροτούμε δευτεροβάθμια επιτροπή ελέγχου επιχει¬ 
ρήσεων σταυλισμού ζώων και επεξεργασίας ζωικων προ¬ 
ϊόντων, που αποτελείται από τους: 

α) Καραγιαννίδη Αναστάσιο, Νομίατρο, Προϊστάμενος 
Δ/νσης Υγείας Πρόνοιας της Νομαρχίας, ως Πρόεδρο. 

β) Κουτσό Μιχαήλ, Κτηνίατρο, Προϊστάμενο της Δ/νσης 
Κτηνιατρικής της Νομαρχίας. 

γ) Σαββίδη Ορέστη, γεωπόνο, Προϊστάμενο της Δ/νσης 
Γεωργίας της Νομαρχίας. 

δ) Χρυσή Εμμανουήλ. Αρχιτέκτονα Μηχανικό, Προϊστά¬ 
μενο του τμήματος Πολεοδομίας της Νομαρχίας. 

ε) Έναν ανώτερο αξιωματικό της Οικείας Αστυνομικής 
Αρχής. 

στ) Τον Δήμαρχο ή Πρόεδρο της Κοινότητας της περιο¬ 
χής που θα ιδρυθεί και θα λειτουργήσει ή λειτουργεί η επι¬ 
χείρηση. 

ζ) Τον Πρόεδρο της Ένωσης Γεωργικών - Αγροτικών 
Συνεταιρισμών της περιοχής, στην οποία θα λειτουργήσει 
ή λειτουργεί η επιχείρηση. 

Αναπληρωματικά μέλη ορίζονται οι νόμιμοι αναπληρω¬ 
τές των τακτικών μελών της Επιτροπής. 

Γραμματέας της Επιτροπής ορίζεται ο επόπτης Δημ. 
Υγείας της Δ/νσης Υγείας Πρόνοιας, που είναι αρμόδιος 
για την περιοχή που θα λειτουργήσει ή λειτουργεί η επιχεί¬ 
ρηση. 

Έργο της δευτεροβάθμιας Επιτροπής είναι η γνωμοδό¬ 
τηση σε θέματα προσφυγών των ενδιαφερομένων κατά 
των πρωτοβαθμίων αποφάσεων. 

Η δευτεροβάθμια Επιτροπή επίσης γνωμοδοτεί για την 
απαγόρευση άσκησης επαγγέλματος ή επιτηδεύματος 
στις περιπτώσεις που κινδυνεύει η δημόσια υγεία σύμ¬ 
φωνα με τις διατάξεις του Α.Ν. 2520/1940 και τις Υγειο¬ 
νομικές Διατάξεις που ισχύουν κάθε φορά. 

Η Επιτροπή για κάθε περίπτωση γνωμοδότησης συ¬ 
ντάσσει και υποβάλλει πρακτικό στον Νομάρχη. 

Κάθε προγενέστερη απόφαση για το θέμα αυτό καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 1 Δεκεμβρίου 1994 
Ο Νομάρχης 
ΘΕΟΔ. ΚΑΚΑΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


